邵音音大埔寓所被爆竊心有餘悸 慘呻冇工開:可唔可以唔好偷我哋
邵音音(音音姐)今晚(20/4)現身銅鑼灣出席電影首映禮。提到早前其大埔村屋遭賊人爆竊,損失財物,音音姐在接受《香港01》訪問時心有餘悸:「事情發生咗之後,每日提心吊膽,晚晚瞓唔着,每晚都驚,所以咩叫做嚇死呢,就好似自己嚇自己咁。講真呀,我同余慕蓮好睇唔好食,名就鬼咁大,工又冇得開,唔好偷我哋啲嘢,我又冇工開,又冇收入,想申請公屋又唔夠條件,高尚住宅區我就只可以經過同埋睇吓啫,可唔可以唔好偷我哋呀。」
對於今日有傳時裝設計師文麗賢離世消息,音音姐表示:「以前大家都係名人,而且佢係模特兒界係國際級,而我因為喺香港拍咗好多邵氏嘅戲,有時會出席一啲派對而認識見過面,佢真係好靚,希望佢一路好走。」